**Vastavalt nimekirjale 13.03.2025 nr 6-1/28-17**

**Laadi külas Laane kinnistu detailplaneeringu vastuvõtmine ja avalik väljapanek**

Häädemeeste Vallavolikogu 23.01.2025 otsusega nr 6 võeti vastu Laadi külas Laane kinnistu (katastritunnus 84801:001:0571) detailplaneering (edaspidi detailplaneeringu), mille planeeringuala suurus on 4309 m². Detailplaneeringu eesmärgiks on Laane maaüksusele ehitusõiguse andmine elamu ja seda teenindavate abihoonete püstitamiseks. Detailplaneeringuga kavandatakse katastriüksusele oma puurkaev ja omapuhasti imbväljakuga. Juurdepääs planeeringualale on tagatud avalikult teelt – 8480268 Jaagu tee. Detailplaneeringuga tehakse ettepanek muuta kehtivat Tahkuranna valla üldplaneeringut (kehtestatud Tahkuranna Vallavolikogu 31.05.2012. a määrusega nr 11).

Üldplaneeringu järgi paikneb planeeritav maa-ala rohevõrgustiku koridori alal ehk alal, mis on metsa- või põllumajandusmaa juhtfunktsiooniga, mis on valdavalt maatulundusmaa, aga ka olemasolev elamumaa hajaasustusviisil.

Häädemeeste Vallavalitsus korraldab Laadi külas Laane kinnistu detailplaneeringu avaliku väljapaneku ajavahemikul 07.04.2025-11.05.2025. Detailplaneeringu materjalidega on võimalik tutvuda Häädemeeste valla kodulehel https://haademeestevald.kovtp.ee/planeeringute-teated või Häädemeeste Vallavalitsuse ruumides Pargi tee 1, Uulu küla. Ettepanekud ja vastuväited palume esitada hiljemalt 11.05.2025 kirjalikult haademeeste@haademeeste.ee.

Lugupidamisega

*/allkirjastatud digitaalselt/*

Külliki Kiiver

vallavanem

Lisad: 1. Häädemeeste Vallavolikogu 23.01.2025 otsus nr 6.

Marie Reinson

planeerimis- ja maanõunik

marie.reinson@haademeeste.ee

telefon 5788 0015